**Generalforsamling 2021**

Indkaldelse til ordinær generalforsamling, tirsdag den 19. oktober.

Hermed indkaldelse, til dette års ordinære generalforsamling, for Herreklubben, i Hammel Golf Klub. Generalforsamlingen vil finde sted i Hammel Golf Klubs, klubhus på Mosevej 11b i Hammel.

Generalforsamlingen vil blive afviklet i forbindelse med Herreklubbens årsafslutning, tirsdag den 19. oktober. Generalforsamlingen finder sted umiddelbart efter præmieuddelingen og forventes at starte omkring kl. 19:30. Tidspunktet kan dog variere, så kom i god tid.

**Dagsorden for den ordinære generalforsamling er følgende:**

1. Valg af dirigent. – Frank Mouritsen blev valgt.
2. Beretning om klubbens virksomhed i det forløbne år. – Der blev berettet om et år med fremgang, efter en sæson 2020 præget af Corona. Nu ser vi tilbage på en sæson 2021 der gik fra 77 til 93 medlemmer. Samt fremgang for antal deltagere ved månedsturneringerne, og en marginal fremgang til vores udebane og hjemmebane lørdagsturneringer.
3. Fremlæggelse af det reviderede regnskab til godkendelse. – Regnskabet blev godkendt.
4. Forelæggelse af budget og fastlæggelse af medlemskontingenter. – Kontingentet på 350kr blev fastholdt, og budgettet godkendt.
5. Forslag fra bestyrelsen. – Bestyrelsen forslog at sammenlægge lørdagsturneringen med årsafslutningen for at slutte året af med en 18 hullers runde, der kunne tælle som en finalerunde for både OoM og Eclectic. Det blev velmodtaget, og bestyrelsen arbejder videre med dette.
6. Forslag fra medlemmerne. – Frank Mouritsen fremlagde forslag om at fratrække enkelte OoM runder for at tilgodese arbejdsramte, ferieramte, eller andre der ikke lige kan spille alle runder i løbet af året. Forslaget er før blevet drøftet, og effekten af at udelade 4-5 runder blev anset for værende marginal.
7. Valg af bestyrelsesmedlemmer.

Lars Lauridsen og Thomas Kvistgaard Kock er på valg. Begge modtager, hvis dette ønskes genvalg. – Både Lars og Thomas blev genvalgt til endnu en periode.

1. Valg af revisor. – Poul modtog genvalg.
2. Eventuelt.

**Forslag eller indlæg fra medlemmerne**

Har du et forslag til næste sæsons afvikling, eller ønsker du taletid angående et emne? Send da mail til: herre@hammelgolfklub.dk – senest 10 dage før generalforsamlingen.

**Årsafslutning**

Årsafslutningen starter med golf kl. 16. Herefter er Herreklubben vært, for et traktement, hvorpå generalforsamling og præmieuddeling, for henholdsvis oktober og for hele året, følger.

Med sportslige hilsner

Bestyrelsen i Herreklubben.